Predkladacia správa

           
            Vláda Slovenskej republiky  prerokovala 17. júna 1997  správu o účasti Slovenskej republiky v Spoločnej organizácii Interoceanmetal a prijala v tejto súvislosti uznesenie č. 435.
 
            V bode C.2. predmetného uznesenia uložila: „ministrovi zahraničných vecí v spolupráci s ministrom životného prostredia zabezpečovať plnenie úloh a účasť Slovenskej republiky na zasadnutiach zmluvných strán dohovoru OSN o morskom práve z 10. decembra 1982 a Dohody o uplatňovaní časti XI Dohovoru OSN o morskom práve z 29. júla 1994, ako aj na zasadnutiach zhromaždenia Medzinárodnej organizácie pre morské dno“.
 
Na základe rozhodnutia operatívnej porady ministra životného prostredia č. OPM/3/2010 z dňa 15.02.2010, úloha OPM/3/2010/B.2, bolo uložené sekcii geológie a prírodných zdrojov v spolupráci so sekciou environmentálnej politiky a zahraničných vecí osloviť Ministerstvo zahraničných vecí SR na vyslanie delegáta Slovenskej republiky z najbližšieho zastupiteľstva SR, na 16. zasadnutie zhromaždenia Medzinárodnej organizácie pre morské dno v Kingstone na Jamajke. Listom č. 806.120-1/2010-MEPO bolo oznámené, že uvedeného  zasadnutia sa nezúčastní žiadny zástupca Ministerstva zahraničných vecí SR. Na základe uvedeného Ministerstvo životného prostredia SR, ako gestor predmetnej úlohy rozhodlo, že na 16. zhromaždení Medzinárodnej organizácie pre morské dno sa nezúčastní žiadny zástupca SR. Preto navrhujeme uvedenú úlohu na rok 2010 zrušiť.
 
Prijatie materiálu nemá žiadny vplyv na zamestnanosť, stav životného prostredia a na čerpanie štátneho rozpočtu. Odložením úlohy sa ušetria finančné prostriedky.
 
            Z vyššie uvedených dôvodov neobsahuje materiál Doložku finančných, ekonomických, environmentálnych vplyvov, vplyvov na zamestnanosť a podnikateľské prostredie.